เดือนกุมภานี้ประจำเดือนมาแค่2วันค่ะ ปกติจะเป็น4-5วัน คือเดือนนี้ทานยาคุมไม่ตรงเวลาบ่อยมากกับลืมข้ามวันไปเลย แบบนี้เป็นสาเหตุมั้ยคะ บวกกับตอนที่ประจำเดือนมา เป็นช่วงที่ติดโควิดพอดีค่ะ
สวัสดีค่ะ ประจำเดือนแบบที่เป็ฯปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกแต่ประจำเดือนในบางเดือนก็อาจมาได้มากบ้าง น้อยบ้างต่างกันไป ถ้าประจำเดือนมาแค่ 2 วัน แต่มาตรงรอบเดือน และก่อนหน้านี้กินยาคุมมาตลอดโอกาสตั้งครรภ์ก็มีได้น้อย แต่การกินยาคุมไม่ตรงเวลาหรือกินไม่ครบ (ไม่แน่ใจว่าไม่ครบกี่เม็ด) อาจลดประสิทธิภาพยาลงไปได้เช่นกัน ซึ่งการกินยาไม่ครบ อาจส่งผลให้เลือดออกผิดปกติทางช่องคลอดได้ หรือการกินยาคุมเองอาจทำให้ประจำเดือนมาน้อยลงก็ได้เช่นกัน การติดเชื้อโควิดถ้ามีอาการไม่รุนแรง คล้ายหวัด อาจไม่ส่งผลต่อรอบเดือนหากตอนนี้ไม่สบายใจว่าเป็นเลือดประจำเดือนจริงหรือไม่ หรือเป็นการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และถ้าไม่ตั้งครรภ์ ก็ให้กินยาแผงต่อไปให้ตรงเวลาจนหมดแผงตามปกติ